Document ID: /roh_data/filtered/swiss_laws_in_ROHinterleaved.jsonl.gz/26390

This text was translated from FR into Rumantsch Grischun.

La Confédération coordonne, à l’échelon national, l’instruction des membres des organisations partenaires en matière de collaboration. Elle coordonne aussi les exercices entre ces organisations et:a. les organes de conduite;b. l’armée;c. les services et organisations visés à l’art. 3, al. 3. L’OFPP assure l’offre d’instruction de base et de perfectionnement pour les organes de conduite cantonaux. Il assure l’instruction en matière d’exploitation de composants des systèmes de communication de la protection de la population et des systèmes d’alerte des autorités, de transmission de l’alarme et d’information de la population. Il peut convenir avec les cantons, les tiers et les autorités compétentes des pays voisins de l’organisation d’autres cours et exercices. Il peut proposer d’autres cours dans le domaine de la protection de la population. Il exploite un centre d’instruction. Le Conseil fédéral règle les compétences en matière d’instruction.

La Confederaziun coordinescha sin plaun naziunal l’instrucziun dals appartegnents da las organisaziuns partenarias en quai che reguarda la collavuraziun. Ella coordinescha ils exercizis tranter las organisaziuns partenarias ed:a. ils organs directivs;b. l’armada;c. ils posts e las organisaziuns tenor l’artitgel 3 alinea 3. Il UFPP procura per las purschidas d’instrucziun da basa e d’instrucziun supplementara per ils organs directivs chantunals. El procura per l’instrucziun areguard il diever da cumponentas da sistems da communicaziun en il sectur da la protecziun da la populaziun sco er dals sistems per avertir las autoritads e per alarmar ed infurmar la populaziun. Cun ils chantuns, cun terzas persunas e cun las autoritads cumpetentas da l’exteriur vischin po el concluder d’organisar ulteriuras instrucziuns ed ulteriurs exercizis. El po porscher ulteriuras instrucziuns en il sectur da la protecziun da la populaziun. El maina in center d’instrucziun. Il Cussegl federal regla las cumpetenzas en il sectur da l’instrucziun.